 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipality of Gjilan**

######  Gilan Belediyesi

**Propozim Plani i punës i Komitetit për Barazi Gjinore për vitin 2016**

1. **Hyrje:**

 Komiteti për barazi gjinore ështe themeluar në pajtim me Ligjin për Vetëqeverisjen Lokale dhe Statutin e Komunës, me qëllim që të lehtësojë punën e Kuvendit të Komunës në lidhje me procesin e marrjes së vendimeve, për t’u ofruar Komitetit për Politikë dhe Financa dhe Kuvendit analiza profesionale, konsultime dhe angazhim për çështjet specifike.

 Fushëveprimtaria e Komitetit për Barazi Gjinore mbeshtetet në rregulloren e Kuvendit Komunal

 Komiteti per barazi gjinore si aktivitete kryesore do t’i ketë, mbikqyrjen e zbatimit të ligjeve, monitorimin e resorëve të Qeverisë komunale që bien në kompetencë të Komitetit dhe dhënjen e rekomandimeve.

 Komiteti do të bashkëpunojë me të gjitha institucionet relevante vendore dhe ndërkombëtare,dhe do të bashkëpunojë ngushtë me organizatat joqeveritare vendore dhe ndërkombëtare nga fusha e të drejtave të njeriut.

Anëtarët e Komitetit:

1. Gjylshen BERISHA (LDK) - Kryesuese tel: 044 144950 E-mail: gjylshen@gmail.com
2. Renan IMAM (KDTP) – Zëvendës tel: 044 575018
3. Jonuz HASANI (LDK) tel.044357342
4. Xhyzide ISMAJLI (PDK) tel.044 308 293
5. Sabri REXHEPI (AAK) tel.044256516
6. Kadrije HAJDARI (VV) tel.044105765

 Komiteti për Barazi Gjinore do të angazhohet për zhvillimin e politikave të barazisë gjinore në komunë, në mbikqyrjen e zbatueshmërisë së infrastrukturës ligjore në institucionet e komunës; do të hulumtojë dhe do të grumbullojë informata përmes vizitave në terren dhe format të tjera të bashkëpunimit me Institucionet komunale, OJQ- të dhe asociacionet e tjera, me qëllim të respektimit te vendimeve të Konventës për Eliminimin e të gjitha formave të Diskriminimit ndaj Grave,Rezoluta 1325; Zbatimin e dispozitave te Ligjit për Barazinë Gjinore nr. 05/L-020; Ligji mbi familjen;Ligji kundër Diskriminimit; Ligji mbi Trashëgiminë; Ligji mbi mbrojtjen nga dhuna në familje; Strategjia e zhvillimit te arsimit 2012-16; Kodi Penal dhe kodi I Procedurës Penale i Kosovës me kapituj te posaçëm në sferën e mbrojtjes të viktimave të dhunës në baza gjinore; Programi i Kosovës për Barazi Gjinore me 6 fusha kryesore.

 Komiteti do të formojë grupe punuese kur është e nevojshme për ta rritur efikasitetin dhe ekspertizën e tij dhe do te angazhohet per buxhetimin e Përgjegjshëm Gjinor në Nivel Lokal. Komiteti do të bashkëpunojë me Drejtorite dhe Zyrat Komunale; Monitorojë aktet nënligjore dhe përcjell zbatimin e tyre; Bashkëpunojë me OJQ- të dhe institucionet publike;Propozon nisma për kërkime dhe analiza në fushën barazinë gjinore; Ndihmon në ngritjen e vetëdijes mbi barazinë gjinore dhe i raporton Kuvendit lidhur me punën që është duke bërë Komiteti. Mbledhjet e Komitetit janë të hapura;Në mbledhje të Komitetit mund të ftohen dhe të marrin pjesë përfaqësues të Qeverisë komunale, përkatësisht drejtorisë përkatëse, përfaqësues të institucioneve dhe asociacioneve të interesuara vendore e ndërkombëtare;Do te bashkepunoje me komunat tjera në Kosovë dhe me komunat e binjakëzuara të Gjilanit në fushën e çështjeve gjinore. Komiteti në punën e tij mund të shfrytëzojë edhe ndihmën e ekspertëve, institucioneve dhe asociacioneve ndërkombëtare.

Kryesuesi,ja:

Drejton dhe koordinon punën e gjithëmbarshme të Komitetit, në bashkëpunim me nënkryetarin; Përfaqëson Komitetin, vetëm ose së bashku me zëvendësin dhe anëtarët e Komisionit, varësisht nga natyra e përfaqësimit;

Raporton për punën e Komitetit dhe paraqet qëndrimet e Komitetit;

Për çështje të caktuara mund t’i autorizojë zëvendësin ose anëtarët tjerë që të paraqesin qëndrimet e Komisionit;

 Zëvendëskryesuesi:

Ndihmon kryesuesin e Komitetit dhe e zëvendëson atë, kur ai,ajo mungon.

Në marrëveshje me kryesuesin e Komitetit mbikqyrin punën e grupeve punuese ose anëtarëve për çështje ose fusha të caktuara, sipas vendimit të Komitetit;

Në marrëveshje me kryesuesin e Komitetit paraqet qëndrimet e Komitetit para Kuvendit;

Anëtarët e Komitetit mund të angazhohen për të raportuar për një çështje të caktuar, ose për të mbuluar dhe hulumtuar një fushë të caktuar dhe për t’i raportuar lidhur me të Komitetit.

 **PLANI I PUNËS I KOMITETIT PËR BARAZI GJINORE PËR VITIN 2016**

|  |  |
| --- | --- |
| **Muaji** | **Plani** |
| **Janar** |  - Miratimi i raportit të punës qershor-dhjetor 2015 bashkë me rekomandimet; - Hartimi dhe miratimi i planit të punës 2016; - Raport i Komisionit komunal lidhur me procesin e emërimit të rrugëve,lagjeve dhe shesheve në komunë(Sa janë të përfaqësuara grate në emërimin e rrugëve dhe të institucioneve kulturore,arsimore krahas kontributit të tyre). Qëllimi: - Zbatimi i LBGJ,neni 5,paragrafi 1.9 -Caktimi i grupit punues për nxjerrjen e databazës (statistikat) për punësim gjinor. |
| **Shkurt** | 1. Takim me Drejtorin për buxhet dhe financa

 Qëllimi:* Implementimi i programit për Buxhetim të Përgjegjshëm gjinor në nivelin Lokal;(neni 3 paragrafi 1.5 dhe 1.7 i LBGJ).
* Themelimi i Njësisë për fuqizim Ekonomik të gruas në kuadër të Drejtorisë për Zhvillim Ekonomik**.**Kur grate janë të lira të fitojnë dhe të fillojnë biznese të vogla,ato bëhen prijëse te rritjes ekonomike.
1. - Vizitë strehimores së viktimave të dhunës në familje;
2. Incimi i rregullores komunale per barazi gjinore
 |
| **Mars** | 1. -Takim me Kryetaret e grupeve të grave këshilltare të komunave:Gjilan.Kamenice,Ferizaj,Viti,Novobërdë
2. -Në shenje të 8 marsit,Ditës së Grave,mbahet nje seancë e përbashkët me këshilltaret e Kuvendeve komunale (Gjilan,Viti,Kamenicë,Novobërdë,Ferizaj).

Qëllimi: - Bashkëpunimi në mes të këshilltareve komunale si mundësi për të rritur rolin e grave në jetën politike.Avokimi për fuqizim të grave.Grupet e grave të jënë avokat efektiv të fuqizimit të grave në politikë dhe vendimmarrje.. - Bashkëpunimi i Komitetit për Barazi Gjinore me gratë këshilltare,me zyrtaren për Barazi gjinore dhe me OJQ-të të fushës së njëjtë.  .. |
| **Prill** | * Vizite shkollës së mesme të mjeksisë
* raportimi i grupit punues për nxjerrjen e databazës (statistikat) për punësim gjinor

 - Hartimi i planit strategjik për emancipim Gjinor; |
| **Maj** |  1. - Projektimin e perspektivës gjinore në media. Qëllimi:Pjesëmarrja në debate mediale me qëllim të ngritjes së vetëdijes së publikut për çështje të ndryshme si arsimimi, shëndetësia, dalja e femrave në zgjedhje, rëndësia e kyçjes së femrës në ekonomi, etj; Pjesëmarrja e fuqishme e grave në jetën politike ka ndikime të thella pozitive në çdo nivel të shoqërisë.    |
| **Qershor** |  1. -Takim me Drejtorin e Arsimit -vizitë çerdhes  Qëllimi:  - Edukimi per barazine gjinore në të gjitha fazat e edukimit,përdorimi i mjeteve mesimore në bazë gjinore.- Identifikimi i problemeve të ndryshme që si pasojë shkaktojnë shkelje të drejtave të barabarta gjinore (Shoqëri,punësim,edukim) |
| **Korrik** | * Komiteti shqyrton evoluimin e planit të punës.
 |
| **Shtator** |  1.- Takim me Drejtorin për Shëndetësi dhe MS, vizit spitalit,repartit të lindjes;2. Takim me Kryeseusen Kuvendi te Komunes per diskutimin e temes se buxhetimit te pergjegjshem gjinor ne Kuvendin e Komunes  |
| **Tetor**   |  Mundesi komunikimi me komunat e binjakëzuara të Gjilanit në fushën e çështjeve gjinore. |
| **Nëntor** -  | Shënimi i ditës ndërkombëtare për eliminimin e dhunës ndaj grave, 25 Nëntori; Qëllimi:  - Duhet siguruar riintegrimi afatgjatë i viktimave, duke përfshirë  stabilitetin e tyre ekonomik dhe qasjen e tyre në drejtësi. Duhen  ndërmarrë masa pozitive për t'i fuqizuar gratë si viktima të trafikimit dhe  dhunës në familje. |
| **Dhjetor -**   | Takimet permanente të Komitetit për Barazi Gjinore me Kryetarin e  Komunës, Drejtorin për Buxhet dhe financa, Drejtorin për Shëndetësi dhe  MS, Drejtorin e Arsimit dhe grupin jo formal të grave. -Hartimi i planit te KBGJ për vitin 2017 |

.

**Plani i punës së Komitetit mund të ndryshojë sipas nevojës së aktiviteteve të Komitetit.**

**Gjylshen Berisha 15 janar 2015,Gjilan**

**Kryesuese e KBGJ**